ai4bharat/Pralekha huggingface dataset:
خلا ء کا محکمہ
مرکزی وزیر ڈاکٹر جتیندر سنگھ نے کہا کہ اسرو نجی شراکت داری کے ساتھ ایک چھوٹی سیٹلائٹ لانچ وہیکل  تیار کر رہا ہے جسے 2022 کی پہلی سہ ماہی میں لانچ کیا جائے گا
حکومت نے ایس ایس ایل وی پروجیکٹ کی ترقی کے لیے 169 کروڑ روپے منظور کیے ہیں
نئی دہلی:16 دسمبر،2021۔سائنس اور ٹیکنالوجی کے مرکزی وزیر مملکت ، ارضیاتی سائنسز کے وزیر مملکت ؛ وزیراعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے کہا کہ اسرو نجی شراکت داری کے ساتھ ایک چھوٹی سیٹلائٹ لانچ وہیکل  تیار کر رہا ہے جسے 2022 کی پہلی سہ ماہی میں لانچ کیا جائے گا۔
آج راجیہ سبھا میں ایک سوال کے تحریری جواب میں ڈاکٹر جتیندر سنگھ نے بتایا کہ ایس ایس ایل وی 500 کلومیٹر کے پلانر مدار کو 500 کلوگرام پے لوڈ کرنے کی صلاحیت فراہم کرے گا۔
وزیر موصوف نے کہا کہ ایس ایس ایل وی کی ترقی آخری مراحل میں ہے اور ایس ایس ایل وی کی پہلی ترقیاتی پرواز کا ہدف 2022 کی پہلی سہ ماہی کے دوران ہے۔ انہوں نے کہا کہ حکومت نے ترقیاتی پروجیکٹ بشمول تین ترقیاتی پروازوں  کے ذریعے وہیکلز کے نظام کی ترقی اور اہلیت اور پرواز کے مظاہرہ کے لیے مجموعی طور پر 169 کروڑ روپے کی رقم کی منظوری دی ہے۔
ڈاکٹر جتیندر سنگھ نے کہا کہ ایس ایس ایل وی ترقیاتی پروجیکٹ کے ہارڈ ویئر اور ڈھانچے بشمول سالڈ موٹر کیسز، نوزل سب سسٹم، ٹھوس موٹروں کی کاسٹنگ کے لیے مینڈریل، انٹر اسٹیج ڈھانچہ، ایکچیویٹر موٹرز اور فکسچر نجی صنعت کے ذریعے حاصل کیے جائیں گے۔
ایس ایس ایل وی کی ترقی کا بنیادی طور پر تصور کیا گیا ہے کہ چھوٹے سیٹلائٹس کے لیے عالمی لانچ سروسز مارکیٹ میں بڑھتے ہوئے مواقع کو پورا کرنے کے لیے اعلیٰ لانچ فریکوئنسی اور فوری ٹرن اراؤنڈ صلاحیت کے ساتھ ایک سستی لانچ وہیکل کا احساس کیا جائے۔
ش ح۔م ع۔ ع ن
U NO: 14381
(Visitor Counter : 107
اقلیتی امور کی وزارتت
پردھان منتری جن وکاس کاریہ کرم ، مرکز کے ذریعہ اسپانسر شدہ اسکیم  ہے جسے اقلیتی امور کی وزارت کے ذریعہ، شناخت شدہ علاقوں کی سماجی اقتصادی ترقی کے لیے بنیادی ڈھانچہ کو ترقی دینے کے مقصد سے نافذ کیا جا رہا ہے
اقلیتی امور کی وزیر محترمہ اسمرتی زوبین ایرانی نے آج لوک سبھا میں ایک سوال کے تحریری جواب میں یہ اطلاع فراہم کی کہ پردھان منتری جن وکاس کاریہ کرم ، جو کہ مرکز کے ذریعہ اسپانسر شدہ اسکیم  ہے، کو اقلیتی امور کی وزارت کے ذریعہ شناخت شدہ علاقوں کی سماجی اقتصادی ترقی کے لیے اُن علاقوں میں بنیادی ڈھانچہ ترقیات کے مقصد سے نافذ کیا جا رہا ہے۔ پی ایم جے وی کے ،کے تحت ترجیحی شعبوں میں تعلیم، صحت، ہنرمندی ترقیات، خواتین پر مرتکز پروجیکٹس، وغیرہ شامل ہیں۔ شمال مشرقی خطے میں ، ریاست اروناچل پردیش، آسام، منی پور، میگھالیہ، میزورم، ناگالینڈ، سکم اور تری پورہ پر پی ایم جے وی کے، کے تحت احاطہ کیا گیا ہے۔ شناخت شدہ علاقوں میں بنیادی ڈھانچہ سے متعلق مطالبات کے مطابق ریاستوں /مرکز کے زیر انتظام علاقوں  کے ذریعہ پی ایم جے وی کے، کے تحت تجاویز ارسال کی جاتی ہیں، جن پر متعلقہ مرکزی وزارت کے ساتھ ضروری مشاورت کے بعد پی ایم جے وی کے کی مجاز کمیٹی  کے ذریعہ غور کیا جاتا ہے اور انہیں منظوری دی جاتی ہے۔پی ایم جے وی کے، کے تحت پروجیکٹوں کو متعلقہ ریاست/ مرکز کے زیر انتظام علاقہ کی حکومت کے ذریعہ نافذ کیا جاتا ہے اور ان کی انتظام کاری کی جاتی ہے۔ شمال مشرقی خطےکی ریاستوں کے لیے ای سی کے ذریعہ غور کیے گئے اور منظور کیے گئے پروجیکٹوں کی تفصیلات ای سی کی مختصر روداد میں دی گئی ہیں جنہیں وزارت کی ویب سائٹ www.minorityaffairs.gov.in پر ملاحظہ کیا جا سکتا ہے۔شمال مشرقی خطے کی ریاستوں کے لیے سال 2014-15 سے ، پی ایم جے وی کے، کے تحت منظور شدہ فنڈس اور منظورشدہ بنیادی ڈھانچہ پروجیکٹوں / کاموں کی اکائیوں کی سال کے لحاظ سے تفصیلات ضمیمہ میں دی گئی ہے۔
پی ایم جے وی کے مطالبہ پر مبنی ایک اسکیم ہے اور ریاست / مرکز کے زیر انتظام علاقہ کے لحاظ سے فنڈس کی تخصیص اسکیم تحت نہیں کی جاتی ہے۔ پی ایم جے وی کے، کے تحت اس کے آغاز سے لے کر سال کے لحاظ سے مختص اور جاری کردہ فنڈس کی تفصیلات وزارت کی ویب سائٹ www.minorityaffairs.gov.in/cca-min-minority-affairs پر دستیاب ہے۔
زراعت اور کاشتکاروں کی فلاح و بہبود کی وزارت
پرالی جلانے سے متعلق نئی پہل
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ آئی سی اے آر- ہندوستانی زرعی تحقیقی ادارہ ، نئی دہلی نے ایک مائکروبیل کنسورشیم پوسا ڈیکمپوزر تیار کیا ہے تاکہ جائے کار پر پرالی کی فوری طور پرگلایا جاسکے۔
اس پروڈکٹ کے چار کیپسول کو25 ایل رقیق مرکبات تک بڑھایا جا سکتا ہے جسے 500 ایل تک پتلا کیا جاتا ہے اور 5سے6 ٹن دھان کے بھوسے والے کمبائن سے کٹے ہوئے چاول کے کھیت کے 1.0 ہیکٹر پر لاگو کیا جاتا ہے۔اس کے افزو استعمال کے بعد ، مائکروبیل ڈیکمپوزر اور بھوسے کو مشینی دخل اندازیوں جیسے روٹاویٹر/ ہیرو/ ریورس مولڈ بورڈ ہل کا استعمال کرتے ہوئے برابر برابر مٹی میں ملایا جاتا ہے اور یہ ہلکی آبپاشی کے بعد ہی عمل انجام دیا جاتا ہے۔ یہ تیزی سے دھان کے بھوسے کوگلانے کا کام کرتا ہے اور کھیت روایتی کاشت کاری  کے طریقوں کے بعد 20 دنوں میں اگلی فصل کی بوائی کے لیے تیار ہوجاتا ہے۔
13,992 ہیکٹر رقبے پر پرالی جلانے کے خطرے والے علاقوں میں کسانوں کے کھیتوں میں زرعی فضلہ کے انتظام کے لیے پوسا ڈیکمپوزر کیپسول کٹس اور مائع کنسورشیم پرتجربہ کیا گیا ۔ اس کے علاوہ، ریاستی حکومتوں اور 1787.6 ہیکٹر پر محیط مختلف کرشی وگیان کیندر کے تعاون سے استعمال کے لیے تیار مختلف قسم کے مرکبات پر مبنی پاؤڈرکے لیے ٹرائلز بھی کیے گئے۔ پوسا ڈیکمپوزر کو مختلف ریاستوں یعنی اترپردیش، دہلی، ہریانہ، پنجاب، مدھیہ پردیش، مہاراشٹر، راجستھان، بہار، گجرات اور اتراکھنڈ میں استعمال کرنے کے لیے رکھا گیا ہے۔ ریاستی حکومتوں اورعوامی نجی شراکتداری کی اسکیموں کے ذریعے، 2021 کے دوران 6.89 لاکھ ہیکٹر رقبہ اور 2022 کے دوران 7.70 لاکھ ہیکٹر رقبہ میں موجود کھیتوں میں پرالی کو گلانےکا عمل انجام دیا گیا تھا۔
حکومت نے چاول کی باقیات کو تیزی سے گلانے کے لیے پوسا ڈیکمپوزر کے استعمال کے فوائد کے بارے میں مختلف مواصلاتی ذرائع سے وسیع تر تشہیر کی۔ہندوستانی زرعی تحقیقی ادارہ ، نئی دہلی،دہلی این سی آر کی حکومت اور ہریانہ ، دہلی ، اتر پردیش  اور راجستھان  میں مختلف کے وی کے ایس نے پوسا ڈیکمپوزر کے افزوں استعمال کا ٹرائل کیا۔ اس کے علاوہ پوسا ڈیکمپوزر ٹیکنالوجی کا لائسنس نو دیگر اداروں کو منتقل کر دیا گیا ہے تاکہ پرالی کو گلانے کے لئے اس کا افزوں استعمال ہو۔
ارضیاتی سائنس کی وزارت
اگلے تین دنوں کے دوران، یعنی 02.06.2021 سے 04.06.2021 تک دہلی – این سی ٹی کے اوپر ہوا کا معیار درمیانی درجہ کا بنے رہنے کا امکان
ہندوستانی محکمہ موسمیات کے قومی موسمیاتی پیشن گوئی مرکز کے مطابق:
ہوا کا پیٹرن اور وینٹی لیشن انڈیکس کی پیشن گوئی
متوقع وینٹی لیشن کو افیشئینٹ اور موسمیاتی پیشن گوئی کے ساتھ دہلی میں ایئر ماس انفلو کی پیشن گوئی یوں ہے:
- 02.06.2021 سے 04.06.2021 تک اگلے تین دنوں کے دوران دہلی- این سی ٹی میں ہوا کا معیار درمیانی درجہ کا بنے رہنے کا امکان ہے۔ بنیادی آلودگی کے ذرات پی ایم10 ہوں گے۔ تیز سطحی ہوائیں مقامی طور پر غبار کو اٹھانے اور آس پاس کے علاقے سے غبار کی نقل و حمل کے لیے موافق ہوتی ہیں۔ بعد کے 5 دنوں کے لیے آؤٹ لک: ہوا کا معیار 7 جون تک درمیانی درجہ اور بعد میں خراب درجہ کا رہنے کا امکان ہے۔
- دہلی کی مغربی سمتوں سے 16-12 کلومیٹر فی گھنٹہ کی رفتار سے تیز سطحی ہوائیں آ سکتی ہیں۔ 02جون کو جزوی طور پر بادل چھائے رہنے کے ساتھ ہی بہت ہلکی بارش / گرج کے ساتھ بوچھاریں پڑنے کا امکان ہے۔ 04 جون کو جزوی طور پر بادل چھائے رہنے اور 12 سے 18 کلومیٹر فی گھنٹہ کی رفتار سے دہلی کی مغربی سمتوں سے تیز سطحی ہوائیں آنے کا امکان ہے۔
- دہلی کی فضا میں آلودگی کے ذرات کے زیادہ سے زیادہ آمیزہ کی کثافت 02 جون کو 3950 میٹر، 03 جون کو 4050 میٹر اور 04 جون کو 3100 میٹر ہونے کا امکان ہے۔ زیادہ سے زیادہ وینٹی لیشن انڈیکس 02 جون کو 20000 مربع ایم/ایس، 03 جون کو 10000 مربع ایم/ ایس اور 04 جون کو 17000 مربع ایم/ایس ہونے کا امکان ہے۔10 کلومیٹر فی گھنٹہ سے کم اوسط ہوا کی رفتار کے ساتھ 6000 مربع ایم/ایس سے کم وینٹی لیشن ایڈیکس آلودگی کے ذرات کے پھیلاؤ کے لیے موافق ہے۔
- تیز سطحی ہوائیں مقامی طور پر غبار اٹھانے اور آس پاس کے علاقوں سے غبار کے نقل و حمل کےلیے موافق ہوتی ہیں، جس سے پی ایم 10 بنیادی آلودگی کا سبب بن جاتا ہے۔
- تفصیلی پیشن گوئی کا تجزیہ اور تصدیق https://ews.tropmet.res.in پر دیکھی جا سکتی ہے۔

براہ کرم مخصوص مقام کے موسم کی معلومات کے لیے موسم ایپ، زراعت سے متعلق صلاح و مشورہ کے لیے میگھ دوت ایپ، بجلی کڑکنے سے متعلق معلومات کے لیے دامنی ایپ اور موسم کی ضلع وار معلومات کے لیے ایم سی- آر ایم سی ویب سائٹ پر جائیں۔
وزارت دفاع
وزیر دفاع جناب راج ناتھ سنگھ نے آزاد ہند فوج کے معمر سپاہی میجر ایشور لال سنگھ کو خراج عقیدت پیش کیا
وزیر دفاع جناب راج ناتھ سنگھ نےآج آزاد ہند فوج  کے معمر سپاہی میجر ایشور لال سنگھ کو نئی دہلی میں منعقدہ میمورئیل سروس میں خراج عقیدت پیش کیا۔ میجر ایشور لال سنگھ کی راکھ کے کلش پر گلہائے عقیدت نذر کرنے کے بعد، رکشا منتری نے آئی این اے کے معمر سپاہی سے تقریباً تین برس قبل سنگاپور میں ہوئی ملاقات کو یاد کیا۔ انہوں نے کہا کہ بھارت آزاد ہند فوج  کے سپاہیوں اور نیتاجی سبھاش چندر بوس کےذریعہ دی گئی قربانیوں کو کبھی فراموش نہیں کرے گا۔ جناب راج ناتھ سنگھ نےکہا کہ نیتاجی اقداراور نظریات کے مظہر تھے اور انہوں نے اقدار کے لیے جنگ لڑی اور آزادی کے نظریات سے کبھی سمجھوتہ نہیں کیا۔
وزیر دفاع نے مزید کہا کہ خیالات میں تضاد ہونے کےباوجود مہاتما گاندھی کے لیے نیتاجی کے دل میں بہت عزت تھی اور وہ مہاتما گاندھی کو بابائے قون کا خطاب دلانے میں پیش پیش رہے۔ وزیر دفاع نے کہا کہ نیتاجی نے اپنی بریگیڈس میں سے ایک برگیڈ کا نام مہاتما گاندھی برگیڈ بھی رکھا۔
میجر ایشور لال کے اعزاز میں میمورئیل سروس کا اہتمام وزارت ثقافت اور آرکیالوجیکل سروے آف انڈیا کے ذریعہ کیا گیا۔ اس موقع پر متعدد معمرسپاہی موجود تھے اور انہوں نے آئی این اے کے معمر سپاہی کے جسد خاکی کو خراج عقیدت پیش کیا۔
میجر ایشور لال سنگھ آزاد ہند فوج کے سنگاپور کے ایک 92 سالہ معمر سپاہی تھے جنہوں نے نیتاجی سبھاش چندر بوس کی قیادت میں اپنی خدمات انجام دیں۔ اپنی نو عمری کے دنوں میں، ان کے والد نے ان کی بھرتی آزاد ہند فوج میں کروائی۔ وہ یشن میں شری نرائن مشن نرسنگ ہوم میں سکونت پذیر تھے۔ وہ 5 اگست 2022 کو رحلت کر گئے۔
وزارتِ تعلیم
مرکزی وزیر تعلیم نے قومی کونسل برائے فروغ اردو زبان کے ذریعے منعقد عالمی اردو کانفرنس کے افتتاحی اجلاس سے ورچوول طورپر خطاب کیا
اردو بھارت کے ثقافتی ورثہ کا مجموعہ ہے:رمیش پوکھریال نشنک
اردو کے قلمکاروں اور ادیبوں کو اگلے سال سے اردو کی اہم شخصیات کے نام پر انعامات و اعزازات سے نوازا جائے گا:وزیر تعلیم
نئی دہلی ،27اگست2020: مرکزی وزیر تعلیم جناب رمیش پوکھریال‘نشنک’نے قومی کونسل برائے فروغ اردو زبان کے ذریعے آج نئی دہلی میں منعقد دو رزہ عالمی اردو کانفرنس کے افتتاحی اجلاس سے ورچوول طورپر خطاب کیا۔
اس موقع پر بولتے ہوئے جناب پوکھریال نے اس بات پر زور دیا کہ اردو نہ صرف گنگا جمنی تہذیب کی زبان ہے، بلکہ یہ انسانیت ، دل اور روح کی بھی زبان ہے۔انہوں نے مزید کہا کہ اس ویبی نار کا انعقاد اردو کی آفاقیت ، اس کے شمولیتی اقدار اور تخلیقی کردار کا جشن منانے کے لئے کیا گیا ہے۔انہوں نے فخریہ انداز میں اعلان کیا کہ این سی پی یو ایل دنیا کا سب سے بڑا اردو نیٹ ورک بن چکا ہے۔جناب نشنک نے یہ بھی کہا کہ وزیر اعظم جناب نریندر مودی بذات خود ہندوستانی ثقافتی ورثے سے محبت کرتے ہیں اورمانتے ہیں کہ دنیا آگے بڑھ رہی ہے اور ایسے میں کوئی بھی زبان جدید ٹیکنالوجی کی مدد کے بغیر اپنے قارئین کے ساتھ مضبوط رشتہ قائم نہیں کرسکتی اور اسی لئے این سی پی یو ایل ٹیکنالوجی کی مدد سے اپنی نئی بلندیوں کو چھُو رہا ہے۔اردو ویب سائٹ اس کی بڑھتی مقبولیت کا گواہ ہے۔
وزیر تعلیم نے ایک اہم اعلان کیا اور کہا کہ اردو کے قلمکاروں اور ادیبوں کو ان کی ادبی اور تکنیکی خدمات کے لئے اگلے سال سے این سی پی یو ایل کی طرف سے امیر خسرو، مرزا غالب ، آغا حشر، رام بابو سکسینہ اور دیا شنکر نسیم جیسی اردو کی اہم شخصیات کے نام پر انعامات و عزازات سے نوازا جائے گا۔
این سی پی یو ایل کے نائب چیئر مین پروفیسر شاہد اختر نے کہا کہ آج کا دور ویبی ناروں اور وائی فائی ٹیکنالوجی کا دورہے، جہاں تمام چیزوں کو سوشل نیٹ ورکنگ کے ذریعے اسمارٹ فون میں ڈال دیا گیا ہے۔ لہٰذا اردو کو بھی دیگر زبانوں کی طرح ٹیکنالوجی کا استعمال کرنا ہوگا۔
این سی پی یو ایل کے ڈائریکٹر ڈاکٹر عقیل احمد نے کہا کہ وہ وزیر اعظم مودی کی قیادت والی حکومت کے شکر گزار ہیں کہ اس نے این سی پی یو ایل کا بجٹ بڑھا کر دوگنا کردیا ۔انہوں نے یہ بھی کہا کہ ہندوستان اور دنیا کی تمام زبانوں کا مقصد باہمی اتحادو ہم آہنگی حاصل کرنا ہے۔انہوں نے ہندوستان کے شمالی خطے میں پیدا ہونے والی اردو زبان کو اس کا واجب حق اور مدد فراہم کرنے کےلئے وزیر اعظم اور وزارت تعلیم کا بھی شکریہ ادا کیا۔
اردو کے نامور پروفیسر زما ن آزردہ نے کہا کہ قلمکار، شاعر اور مصنف سیاسی ، مذہبی اور سماجی نظام کی آنکھ ہوتے ہیں اور زبان و ادب کے شائقین کے تئیں ان کی ایک بڑی ذمہ داری ہے، لہٰذا انہیں مثبت کردار ادا کرنا چاہئے۔
شرکاء نے اس حقیقت کا بھی اظہار کیا کہ اردو ہندوستان کی گنگا جمنی تہذیب کی علامت رہی ہے، جو خانقاہوں ، تعلیمی اداروں اور سرکاری دفاتر کے بعد بازار کی زبان بن گئی۔
این سی پی یو ایل کی طرف سے تحسین منور، اجمل سعید اور ڈاکٹر کلیم اللہ نے بہترین اندا ز اور پیشہ ورانہ طریقہ سے نظامت کے فرائض انجام دیئے۔این سی پی یو ایل کے اکیڈمک انچارج نے شرکاء کا شکریہ ادا کرتے ہوئے کہا کہ اردو نہ صرف دل کی، بلکہ مستقبل کی بھی زبان ہے۔
نوجوانوں کے امور اور کھیل کود کی وزارت
’’رن فار یونٹی‘‘ میں ایس اے آئی ، این ایس ایس اور این وائی کے ایس کے 2000 افراد حصہ لیں گے
نئی دہلی۔31؍اکتوبر۔نوجوانوں کے اُمور اور کھیل کود کی وزارت کے تحت کھیلوں کا محکمہ 31 اکتوبر 2018 کو، رن فار یونٹی میں حصہ لیگا۔ رن فار یونٹی کا انعقاد راشٹریہ ایکتا دیوس کے ایک حصے کے طور پر منایا جارہا ہے جس میں بھارت کی کھیل کود سے متعلق اتھارٹی  ، نیشنل سروس اسکیم  اور نیشنل یوواکیندر سنگٹھن  سے وابستہ 2000 افراد شرکت کریں گے۔ رن فار یونٹی کا انعقاد نئی دہلی کے انڈیا گیٹ پر کیا جائیگا۔
کھیل کی دنیا کی مشہور شخصیتیں جناب ظفر اقبال  ، محترمہ میری کوم  ، جناب شرد  ، محترمہ دیپا کے کرماکر  ، جناب ابھیشیک ورما  اور محترمہ سونیا لاتھیر دوڑ میں حصہ لیں گی۔
رن فار یونٹی کے انعقاد کیلئے میجر دھیان چند نیشنل اسٹیڈیم میں تیاریاں تیز کردی گئی ہیں۔ وزارت نے شرکاء کے لئے 2000 ٹی شرٹ کا انتظام کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5563
(Visitor Counter : 47
امور داخلہ کی وزارت
مرکزی داخلہ سکریٹری نے داخلی امور کی وزارت کے تحت سائبر اور اطلاعاتی سکیورٹی ڈویژن کے سائبر جرائم کے بھارتی تال میل مرکز  کے نیوز لیٹر کا اجرا کیا
نئی دہلی،03 جنوری ،2022/ مرکزی داخلہ سکریٹری نے نئی دلی میں آج داخلی امور کی وزارت کے سائبر اور اطلاعاتی سکیورٹی کے ڈویژن سی آئی ایس کے تحت سائبر جرائم سے متعلق بھارتی تال میل مرکز  کے تین مینوولز اور ایک نیوز لیٹر کا اجرا کیا۔
جاری کیے گئے یہ مینوولز اور نیوز لیٹر اس طرح ہیں:
1۔ سائبر اسپیس – ڈوز اینڈ ڈونٹس – بنیادی مینوول کے لیے سائبر ہائی جین
2۔ سائبر اسپیس - ڈوز اینڈ ڈونٹس – جدید ترین مینوول کے لیے سائبر ہائی جین
3۔ سہ ماہی نیوز لیٹر – سائبر پرواہ
یہ مینوولز سائبر جرائم کی روک تھام کے لیے ایک بیداری مہم کا حصہ ہیں۔ جن کا مقصد دیہی علاقوں ، صنعتی اداروں اور عوام میں سائبر پاکیزگی کا جذبہ پیدا کرنا ہے۔ سہ ماہی نیوز لیٹر – سائبر پرواہ میں 14 سی کا تعارف شامل ہے ، دو سہ ماہیوں میں 14 سی کی مختلف سرگرمیاں  ، اس کا مقصد سائبر جرائم کے رجحانات / طور طریقوں ، اعداد و شمار، 14 سی کے ذریعے تشکیل کی گئی سہولیات ، رپورٹنگ کے لیے پلیٹ فارم اور متعلقہ فریقوں کو بیدار کرنے کے لیے سائبر جرائم سے نمٹنا۔ نیز سائبر جرائم کی روک تھام کے میدان میں مدد فراہم کرنا ، جرائم کا پتا لگانا اور تفتیش بھی شامل ہے۔
14سی کا قیام 2018 میں سی آئی ایس ڈویژن کے تحت ، ایک ایجنسی کے طور پر کیا گیا تھا ۔
14 سی عوام کے لیے وقتاً فوقتاً سائبر حفاظتی ترکیبیں فراہم کر کے سائبر دوست کے نام پر مختلف سوشل میڈیا ہینڈلز کے ذریعے بڑے پیمانے پر عوامی بیداری لا رہی ہے۔
وزارت دفاع
آئی این ایس سومیدھا نے کلانگ پورٹ کا دورہ کیا
بھارتی بحریہ کی طویل فاصلے کے لئے آپریشنل تعیناتی کے ایک حصے کے طور پر، جنوب مشرقی ایشیا میں تعینات آئی این ایس سومیدھا نے 27 اگست ، 2022 ء کو ملیشیا کے کلانگ پورٹ کا دورہ کیا۔ بحریہ کا یہ جہاز آسٹریلیا کے پرتھ سے واپس آ رہا ہے ، جہاں اس نے آزادی کا امرت مہوتسو تقریبات میں حصہ لیا تھا ۔
آئی این ایس سومیدھا کے کلانگ پورٹ کے دورے کا مقصد بھارتی بحریہ اور رائل ملیشین نیوی  کے درمیان دو طرفہ تعلقات کو مضبوط بنانا، بحری تعاون اور باہمی اشتراک کو بڑھانا ہے۔ دونوں بحری افواج مختلف محاذوں پر اشتراک کر رہی ہیں اور بحری سکیورٹی اور عالمی بحری حدود کے تحفظ کو یقینی بنانے میں اہم کردار ادا کر رہی ہیں۔ وشاکھاپٹنم میں میلان 2022 میں کے ڈی لیکیو کی شرکت کے بعد دونوں بحری افواج کے درمیان دو طرفہ تعلقات میں اضافہ ہوا ہے ، جس کے بعد مئی ، 2022 ء میں کوٹا کنابالو میں آئی این – آر ایم این کے ساتھ دوطرفہ بحری مشقیں سمدر لکشمن کا انعقاد کیا گیا۔
کلانگ پورٹ پر پورٹ کال کے دوران آئی این ایس سومیدھا کا عملہ ، رائل ملیشین نیوی کے اہلکاروں کے ساتھ پیشہ ورانہ بات چیت، مخصوص معاملات میں ماہرین کے تبادلے  ، ایک دوسرے کے جہاز کا دورہ اور کھیل کود مقابلوں میں حصہ لے گا۔ جہاز اسکول کے بچوں کے دورے کے لئے بھی کھولا جائے گا۔ آئی این ایس سومیدھا کا آر ایم این کے جہازوں کے ساتھ میری ٹائم پارٹنرشپ ایکسرسائز  میں شرکت کرنے کا بھی پروگرام ہے۔
آئی این ایس سومیدھا ملک میں تیار کردہ بحریہ کا گشتی جہاز ہے ، جو خود مختار طریقے سے اور بیڑے کے آپریشن کی مدد سے مختلف رول ادا کرنے کے لئے تعینات کیا جاتا ہے ۔ یہ جہاز وشاکھاپٹنم میں قائم بھارتی بحریہ کے مشرقی بیڑے کا ایک حصہ ہیں اور مشرقی بحری کمان کے فلیگ آفیسر کمانڈنگ ان چیف کی کمان میں کام کرتا ہے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 9595
(Visitor Counter : 70
سائنس اور ٹیکنالوجی کی وزارت
دنیا میں حفظان صحت سے متعلق ضرورتوں کے تعلق سے تحقیق اور اختراع کو تیز کرنے کے لئے سائنس اور ٹیکنالوجی کی وزارت ،حکومت ہند کے تحت بایو ٹیکنالوجی محکمہ اور بل اینڈ ملنڈا گیٹس فاؤنڈیشن فار گرینڈ چیلنجز انڈیا پارٹنر شپ کے درمیان مفاہمتی قرار داد کی تجدید
بایو ٹیکنالوجی کے محکمہ  اور بل اینڈ ملنڈا گیٹس فاؤنڈیشن نے حفظان صحت  خوراک اور تغذیہ سے متعلق عدم یکسانیت سے نمٹنے کے لئے ضروری نئی روک تھام ،علاج اور کارروائی کے فروغ کے لئے نئے نظریہ کی حمایت کرنے سے متعلق بنیادی طور پر 2012 میں دستخط شدہ مفاہمتی قرار داد  کی نئی دہلی میں 7 جون 2022 کو تجدید کی ہے ۔
ڈی بی ٹی اور گیٹس فاؤنڈیشن نے پہلے 18 جولائی 2012 کو صحت اور ترقی کے امور سے متعلق شعبہ میں تعاون کے تعلق سے 5 سال کے لئے ایک مفاہمتی قرار داد  پر دستخط کئے تھے ،جس کی تجدید آئندہ 5 سال 17 جولائی 2022 تک کے لئے کی گئی ۔اس کے تحت پچھلے 10 برسوں میں مشترکہ طور پر ماں اور بچے کی صحت ، تغذیہ ،صفائی ستھرائی ،متعدی بیماری ،ڈاٹا سائنس طریقہ کار کے تحت مختلف شعبوں میں پروگرام چلائے گئے ہیں ۔اس پروگرام نے سماج کے سامنے آنے والے کچھ بڑے چیلنجوں سے نمٹنے کے لئے بہترین بین الاقوامی طور طریقوں کے ساتھ ملک کے بہترین تحقیق کاروں اور جدت طرازوں کو ایک ساتھ لایا ہے اور ان سے فائدہ اٹھایا ہے ۔
نئی ایم او یو کے توسط سے شراکت داری نئی اسٹریٹجک سمت کو واضح اور نافذ کرے گی اور عوامی حفظان صحت کے بڑے شعبے میں پروگراموں کے ایک سیٹ کا فیصلہ کرنے اور اس کا بندو بست کرنے کا کام جاری رکھے گی۔اسے ملک اور پھر باقی دنیا کی اسٹریٹجک ضرورتوں کو پورا کرنے کے لئے تیار کیا گیا ہے۔
اس موقع پر مارک سوزمین ،سی ای او بل اینڈ ملنڈا گیٹس فاؤنڈیشن بھی موجود تھے۔ انہوں نے کہا کہ ’’گیٹس فاؤنڈیشن بھارت سرکار کے بایو ٹیکنالوجی محکمہ کے ساتھ ہمارے پرانے رشتوں کی اہمیت کو سمجھتا ہے اور ہمیں بھارت میں اختراعی تحقیق کو فروغ دینے اور گھریلو بایو ٹیکنالوجی کی صلاحیت کو بڑھانے کی وزارت کی کوششوں میں تعاون جاری رکھنے پر فخر ہے۔بھارت کا حفظان صحت اور زرعی نظام پہلے سے ہی مضبوط ہے لیکن ہم سب مل کر انہیں اور بھی زیادہ لچیلا بناسکتے ہیں ۔میں بھارت اور دنیا بھر میں صحت اور خوراک سے متعلق عدم یکسانیت کو دور کرنے کے لئے اس شراکت داری کی صلاحیت کے تئیں پرجوش ہوں‘‘۔
تجدید شدہ ایم او یو شراکت داری کے تحت صحت اور ترقی سے متعلق مسائل سے نمٹنے کے لئے ابتدائی – درمیانہ مرحلہ کی تحقیق اور پروڈکٹ کے فروغ پر توجہ مرکوز کرتے ہوئے جدت طرازوں کی مدد کرنے کے لئے فنڈنگ کو بڑھانے اورا س میں وسعت دینے کے لئے مشترکہ پہل کے تحت 5 کروڑ امریکی ڈالر کی سرمایہ کاری کرنے کا عہد کیا گیا ہے۔
بھارت سرکار کے سائنس اور ٹیکنالوجی کے سکریٹری ڈاکٹر راجیش ایس گوکھلے نے کہا ’’اس طرح کی شراکت داری ہر شراکت دار کی طاقت اور وسائل کو مشترک کرکے اور اس کا فائدہ اٹھاکر اعلیٰ اور باصلاحیت لوگوں کو متحد کرتی ہے ۔گرینڈ چیلنج انڈیا پارٹنر شپ اس کی مثال ہے ،جہاں شراکت دار نہ صرف بھارت کے اندر بلکہ ترقی پذیر دنیا کےلئے بھی عوامی حفظان صحت کے چیلنجوں کے لئے کفایتی اور اختراعی حل کی شناخت اور مالی مدد پر توجہ مرکوز کی جاتی ہے‘‘۔
کووڈ-19 وبا نے یہ ظاہر کردیا ہے کہ سرکاری اور پرائیویٹ شعبوں کی ٹھوس کوششوں سے کیا حاصل کیا جاسکتا ہے ۔
وزارتِ تعلیم
مرکزی وزیر تعلیم نے جے ای ای  امتحان-2021 سے متعلق متعدد اعلانات کیے
جے ای ای  امتحان-2021کا انعقاد چار مرحلوں میں کیاجائیگا
جے ای ای -2021 کا پہلا مرحلہ 26-23 فروری، 2021 کے دوران منعقد کیا جائیگا
جے ای ای امتحان-2021 کا انعقاد 13 زبانوں میں ہوگا
نئی دہلی:16دسمبر، 2020:مرکزی وزیر تعلیم جناب رمیش پوکھریال ‘نشنک’نے آج جے ای ای  امتحان-2021 سے وابستہ کئی اعلانات کیے۔ انہوں نے اعلان کیا کہ جے ای ای  امتحان-2021 ، فروری، مارچ، اپریل اور مئی 2021 کے مہینوں میں چار مرحلوں میں منعقد کیا جائیگا۔ جے ای ای  امتحان-2021 کا پہلا مرحلہ 26-23 فروری 2021 تک ہوگا۔ انہوں نے یہ بھی اعلان کیا کہ قومی تعلیمی پالیسی  پر عمل کرتے ہوئے جے ای ای  امتحان-2021 پہلی مرتبہ 13 زبانوں آسامی، بنگالی، کنّڑ، ملیالم، مراٹھی، اڑیہ، پنجابی، تمل، تیلگو، اردو، ہندی، انگریزی اور گجراتی میں منعقد کیاجائیگا۔
مرکزی وزیر نے بتایا کہ ایک امیدوار کو سبھی چار مرحلوں میں شامل ہونے کی ضرورت نہیں ہے، حالانکہ اگر امیدوار ایک سے زیادہ مرحلے میں شامل ہوتا ہے تو میرٹ لسٹ / رینکنگ تیار کرنے کیلئے ان کے سب سے زیادہ این ٹی اے نمبرات پر غور کیاجائیگا۔ انہوں نے یہ بھی اعلان کیا کہ سوال نامے میں 90 سوالات شامل ہوں گے جس میں سے امیدوار کو کُل 75 سوالات کے جوابات دینے ہوں گے۔
اس فیصلے سے طالب علم کو ہونے والے فائدوں کو شمار کراتے ہوئے مرکزی وزیر نے کہا کہ جے ای ای  امتحان-2021 چار مراحل میں کرائے جانے سے امیدواروں کو امتحان میں حاصل ہونے والے اپنے اسکور کو بہتر کرنے کے کئی مواقع ملیں گے، اگر وہ ایک کوشش میں اپنی بہترین صلاحیت کا مظاہرہ نہیں کرپاتا ہے۔انہوں نے کہا کہ اگر ایک امیدوار کا کسی ایک مہینے میں بورڈ امتحان ہے یا وہ کووڈ-19 کے سبب امتحان میں شامل نہیں ہوپاتا ہے تو امیدوار جے ای ای  امتحان-2021 میں شامل ہونے کیلئے دوسرا مہینہ منتخب کرسکتاہے۔
جے ای ای -2021 سے متعلق تفصیلی عوامی نوٹس دیکھنے کیلئے یہاں کلک کریں:
-----------------------
م ن۔م ع۔ ع ن
U NO: 8156
(Visitor Counter : 102
وزارت دفاع
وزیر دفاع راج ناتھ سنگھ نے بحری اختراع اور انڈیجی نایزیشن آرگنائزیشن کا آغاز کیا
نئی دہلی13،اگست 2020
وزیر دفاع جناب راج ناتھ سنگھ نے ایک آن لائن ویبینار کے ذریعے نیول انوویشن  اور انڈیجی نایزیشن آرگنائزیشن  کا آغاز کیا۔ اترپردیش کے وزیر اعلیٰ جناب یوگی آدتیہ ناتھ اور دیگر شخصیتیں بھی اس پروگرام میں موجود تھیں۔
این آئی آئی او ایک سہ رخی ادارہ ہے۔ نیول ٹکنالوجی ایکسی لیریشن کونسل  اختراع اور انڈیجی نایزشن کے دوہرے پہلوؤں کو ایک ساتھ لائے گی اور اعلیٰ سطح کی ہدایات فراہم کرے گی۔ این-ٹی اے سی کے تحت ایک ورکنگ گروپ پروجیکٹوں کو نافذ کرے گا۔ ایک ٹکنالوجی ڈیولپمنٹ ایکسی لیرشن سیل  بھی قائم کیاگیا ہے تاکہ ایک تیز رفتار وقت فریم میں ابھرتی ہوئی تہہ وباکرنے والی ٹکنالوجی کو شامل کیا جاسکے۔
بھارتی بحریہ کے پاس پہلے ہی ایک فنکشنل ڈائریکٹوریٹ آف انڈیجی نایزشن  ہے۔ بحری اختراع اور انڈیجی نایزیشن آرگنائزیشن کے آغاز کے دوران بھارتی بحریہ نے اترپردیش ایکسپریس وے انڈسٹریل ڈیولپمنٹ اتھارٹی رکشا شکتی یونیورسٹی گجرات، میکر ویلیج کوچی اور سوسائٹی آف ڈیفنس مینوفیکچررس کے ساتھ ایک مفاہمت نامہ پر دستخط کیے۔
گھریلو صنعت اور اکیڈمک انسٹی ٹیوٹس کو شامل کرنے کے لئے ایک آن لائن ڈسکشن فورم رکشا شکتی یونیورسٹی کے اشتراک سے قائم کیاگیا اور ویبینار کے دوران آغاز کیاگیا۔
اس موقع پر بھارتی بحریہ کے انڈیجی نایزشن تناظری سطح کے منصوبوں کے لب لباب جس کا عنوان ہے ’سوالمبن‘ کا بھی اجرا کیاگیا۔
...............................................................
م ن، ح ا، ع ر
13-08-2020
U-4502
(Visitor Counter : 183
صدر جمہوریہ کا سکریٹریٹ
جمہوریہ گویانا کے نائب صدر نے صدر جمہوریہ سے ملاقات کی
جمہوریہ گویانا کے کو آپریٹو نائب صدر ڈاکٹر بھرت جگدیو نے آج  راشٹرپتی بھون میں صدر جمہوریہ ہند محترمہ دروپدی مرمو سے ملاقات کی۔
راشٹرپتی بھون میں ڈاکٹر جگدیو کا خیرمقدم کرتے ہوئے صدر جمہوریہ نے کہا کہ ہندوستان گویانا کے ساتھ اپنے تعلقات کو بہت اہمیت دیتا ہے۔ گویانا گزشتہ 180 سالوں سے ہندوستانی بھائیوں اور بہنوں کا وطن رہا ہے۔ اگرچہ ہندوستان اور گویانا جغرافیائی طور پر ایک دوسرے سے کافی دور ہیں لیکن دونوں ملکوں میں بہت سے پہلو مشترک ہیں جیسے کے نو آبادیاتی، ماضی، بنیادی طور پر زرعی اور دیہی پر مبنی معیشتیں، اور کثیر الثقافتی معاشرے۔
صدر جمہوریہ نے کہا کہ ہندوستان اور گویانا کے درمیان تجارت میں تیزی آئی ہے اور 2022-2021 میں، وبائی امراض کے باوجود دو طرفہ تجارت میں 300 فیصد سے زیادہ اضافہ دیکھا گیا۔ انہوں نے دوطرفہ تجارت کو مزید متنوع بنانے کی ضرورت پر زور دیا۔
صدر جمہوریہ نے کہا کہ ترقیاتی شراکت داری ہندوستان-گو یانا تعلقات کا ایک اہم ستون ہے۔ انہیں یہ جان کر خوشی ہوئی کہ اب تک ہمارے آئی ٹی ای سی پروگرام کے تحت گویانی حکومت کے 640 سے زائد اہلکاروں کو تربیت دی جا چکی ہے۔ انہوں نے یقین ظاہر کیا کہ ان کا دورہ ہندوستان اور گویانا کے درمیان دوستی کے تاریخی رشتوں کو مزید گہرا کرے گا۔